**Αθήνα:** 10.09.2020

**Αρ. Πρωτ.:** 1104

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ο πρόεδρος της ΕΣΑμεΑ Ι. Βαρδακαστάνης στα Γιάννενα, 11 και 12 Σεπτεμβρίου**

Σημαντικές συναντήσεις θα έχει ο πρόεδρος της ΕΣΑμεΑ Ιωάννης Βαρδακαστάνης ο οποίος θα βρίσκεται στα Γιάννενα στις 11 και στις 12 Σεπτεμβρίου.

Την Παρασκευή 11 Σεπτεμβρίου, ο κ. Βαρδακαστάνης και το προεδρείο της Περιφερειακής Ομοσπονδίας Α.με.Α Ηπείρου και Βορείων Ιονίων Νήσων θα συναντηθούν στις 11.30 π.μ. με τον Περιφερειάρχη Ηπείρου Αλέξανδρο Καχριμάνη ενώ στις 12.30 ο κ. Βαρδακαστάνης θα συναντηθεί με την προϊσταμένη της Διαχειριστικής Αρχής του ΠΕΠ Ηπείρου Εύη Παπανικολάου.

Ενώ το Σάββατο 12 Σεπτεμβρίου ο κ. Βαρδακαστάνης θα παρευρεθεί στο Εκλογοαπολογιστικό Συνέδριο για την ανάδειξη νέου Διοικητικού Συμβουλίου και Ελεγκτικής Επιτροπής της ΠΟΑμεΑ Ηπείρου και Β. Ιονίων Νήσων. Η συνεδρίαση θα πραγματοποιηθεί στους χώρους του Συλλόγου Γονέων Κηδεμόνων και Φίλων Α.με.Α «ΚΥΨΕΛΗ» στα Γιάννενα, επί της οδού Γ. Παπανδρέου 1 (Παλαιό Χατζηκώστα).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |